Piaget SA

Η Piaget SA είναι ελβετική εταιρεία υψηλής ωρολογοποιίας και κοσμηματοποιίας, που ίδρυσε το 1874 ο Georges Piaget στο χωριό «La Côte-aux-Fées». Ανήκει στον όμιλο Richemont, ο οποίος εξειδικεύεται στα είδη πολυτελείας.

 Το 1874, ο Georges-Edouard Piaget ανοίγει το πρώτο του εργαστήριο στην οικογενειακή φάρμα, στο μικρό χωριό La Côte-aux-Fées στο ελβετικό καντόνι Jura. . Τα ρολόγια τσέπης και οι μηχανισμοί υψηλής ακρίβειας, που κατασκευάζει για ξακουστές μάρκες, κάνουν το όνομά του σύντομα γνωστό κι έξω από τα όρια της επαρχίας του Νeuchâtel. Το 1911, ο Timothée Piaget, υιός του Georges Piaget, αναλαμβάνει τα ηνία της οικογενειακής επιχείρησης. Από τότε η επιχείρηση εξειδικεύεται στην κατασκευή ρολογιών-μπρασελέ .. Με πρωτοβουλία των εγγονών του ιδρυτή, Gérald και Valentin Piaget, η μάρκα Piaget κατατίθεται ως εμπορικό σήμα το 1943. Από τότε, το εργαστήριο του La Côte-aux-Fées παράγει τις δικές του δημιουργίες και αναπτύσσεται ταχύτατα στο εξωτερικό. Η γρήγορη επέκταση της οικογενειακής επιχείρησης οδηγεί στην ίδρυση το 1945 μιας νέας μονάδας παραγωγής, επίσης στο La Côte-aux-Fées, αλλά περισσότερο προσανατολισμένης στην καινοτομία και τους υπέρλεπτους μηχανισμούς (extra-plat). Το 1957, το εργαστήριο του La Côte-aux-Fées κυκλοφορεί τον Calibre 9P, τον πρώτο κουρδιζόμενο μηχανισμό extra-plat (πάχους 2 χιλιοστών). Αργότερα, το 1960, οι ωρολογοποιοί της Piaget δημιουργούν τον Calibre 12P, τον λεπτότερο αυτόματο μηχανισμό του κόσμου, πάχους 2,3 χιλιοστών (κερδίζοντας μια θέση στο Βιβλίο Guinness). Η συλλογή της Piaget αρχίζει να διαφοροποιείται. Μαζί με τα ρολόγια-νομίσματα, τα ρολόγια-δαχτυλίδια, τα ρολόγια-καρφίτσες και τα ρολόγια-μανικετόκουμπα, η Piaget δημιουργεί τα πρώτα της κοσμήματα. Το 1957, κυκλοφορεί το ανδρικό ρολόι Emperador, που γίνεται σύμβολο της εταιρείας. Η επέκταση των δραστηριοτήτων της οδηγεί την εταιρεία να ανοίξει μια ακόμη μονάδα παραγωγής στη Γενεύη, η οποία αναλαμβάνει την κοσμηματοποιία, ενώ το 1959 ανοίγει και το πρώτο της κατάστημα. Τα κοσμήματα της εταιρείας θα αποκτήσουν γρήγορα διεθνή αναγνώριση χάρη σε προσωπικότητες όπως η Τζάκι Κένεντι, η Τζίνα Λολομπριτζίτα και ο Άντι Γουόρχολ. Το 1964, η Piaget παρουσιάζει τα πρώτα ρολόγια με καντράν διακοσμημένα με ημιπολύτιμες πέτρες όπως λαζουλίτη, τυρκουάζ, όνυχα ή ακόμα και τιγριόφθαλμο. Στη συνέχεια, η Piaget κυκλοφορεί το ρολόι-μανσέτα, σύμβολο της υψηλής ωρολογοποιίας. Το 1976, βγαίνει ο Calibre 7P, ο πιο μικρός μηχανισμός quartz της γενιάς του. Το 1979 βγαίνει το Piaget Polo, το οποίο χάρη στο μοντέρνο στυλ του γίνεται το εμβληματικό μοντέλο της μάρκας. Την ίδια επιτυχία γνωρίζει και η συλλογή Dancer που κυκλοφορεί το 1986. Υπό την προεδρία του Yves Piaget από το 1980, η Piaget κατοχυρώνει τη θέση της ως «κοσμηματοποιού της ωρολογοποιίας». Ο όμιλος ειδών πολυτελείας Vendôme, πλέον Richemont, εξαγοράζει την Piaget το 1988. Νέες συλλογές κυκλοφορούν τη δεκαετία του '90: Possession, Tanagra, Limelight καθώς και η Miss Protocole με τα εναλλασσόμενα μπρασελέ. Στον τομέα της ωρολογοποιίας, η Piaget θα κυκλοφορήσει το μοντέλο Altiplano, ενώ το 1999 θα επαναφέρει ένα από τα κλασικά της, τη σειρά Emperador. Τα πολύπλοκα κομμάτια υψηλής ωρολογοποιίας θα αποτελέσουν μέρος μιας κοινής συλλογής υπό την ονομασία Black Tie. Το 2001, ανοίγει ένα νέο εργαστήριο Υψηλής Ωρολογοποιίας Piaget στο Plan-les-Ouates, λίγο έξω από τη Γενεύη. Οι μηχανισμοί εξακολουθούν να κατασκευάζονται στο ιστορικό λίκνο της οικογένειας στο La Côte-aux-Fées. Το νέο κτήριο στεγάζει πάνω από 40 ειδικότητες ωρολογοποιών και κοσμηματοποιών. Την ίδια χρονιά, η Piaget ανανεώνει το ρολόι Polo της δεκαετίας του '70 και κυκλοφορεί τη συλλογή Magic Reflections. Τα εργαστήρια σχεδιάζουν πολλούς νέους μηχανισμούς και το 2002 βγάζουν τον πρώτο μηχανισμό tourbillon κατασκευής Piaget, τον Calibre 600P, τον πιο λεπτό μηχανισμό tourbillon του κόσμου, πάχους 3,5 χιλιοστών. Το 2004, η Piaget γιορτάζει τα 130 χρόνια από την ίδρυσή της. Όλα τα στάδια σύλληψης, ανάπτυξης και κατασκευής των μηχανισμών γίνονται εξολοκλήρου μέσα στην Piaget. Η μονάδα παραγωγής, που υπάρχει από το 1874, συγκεντρώνει πάνω από 40 ειδικότητες που αναλαμβάνουν όλα τα στάδια, από τη σύλληψη έως την παράδοση ενός τεχνικά περίπλοκου ρολογιού ή ενός κομματιού υψηλής κοσμηματοποιίας.. Η Piaget συγκαταλέγεται ανάμεσα στους πρωτοπόρους στην κατασκευή μηχανισμών εextra-plats χάρη στον κουρδιστό μηχανισμό 9P και τον αυτόματο 12P, οι οποίοι υπήρξαν οι πιο λεπτοί του κόσμου στην κατηγορία τους το 1957 και 1960 αντίστοιχα. Πιο πρόσφατα, η εξέλιξη αυτών των μηχανισμών οδήγησε στη δημιουργία νέων, όπως οι 430P, 450P και 438P πάχους 2,1 χιλιοστών. Οι τελευταίες αυτές καινοτομίες χρησιμοποιήθηκαν ιδιαιτέρως στον σχεδιασμό της σειράς Altiplano. Η δημιουργία του μηχανισμού Tourbillon διήρκεσε πάνω από 3 χρόνια. Από την έρευνα αυτή προέκυψε ο calibre 600P, ο πιο λεπτός μηχανισμός tourbillon του κόσμου (πάχους 3,5 χιλιοστών). Η κάσα του είναι ιδιαίτερα πολύπλοκη, αποτελούμενη από 42 μικροσκοπικά στοιχεία, εκ των οποίων 3 γέφυρες τιτανίου, και ζυγίζει μόλις 0,2 γραμμάρια. Ο μηχανισμός tourbillon είναι τύπου volant — στηρίζεται σε έναν μοναδικό άξονα — ενώ ακριβώς από πάνω βρίσκεται το λογότυπο P, κάτι που κάνει την ισορρόπηση του ακόμα πιο περίπλοκη. Για μέγιστη αξιοπιστία, τόσο η συναρμολόγηση όσο και η τοποθέτηση κάθε 600P ανατίθενται σε έναν και μόνο ωρολογοποιό. Ο μηχανισμός tourbillon volant της Piaget, μια περίπλοκη τεχνική κατασκευή με εμβληματική σημασία, αποτελεί το πιο λεπτό μοντέλο του κόσμου (πάχους μόλις 3,5 χιλιοστών). Διαιρεμένος σε 60 τμήματα που αντιστοιχούν στα δευτερόλεπτα, ένας guilloché ήλιος «ακτινοβολεί» από την κάσα του tourbillon. Το μοντέλο είναι διακοσμημένο με χρυσό και καλυμμένο με πολύτιμες πέτρες. Όλοι οι μηχανισμοί tourbillon squelette, κατοχυρωμένοι με πολλά διπλώματα ευρεσιτεχνίας, συναρμολογούνται και τοποθετούνται από έναν και μόνο ωρολογοποιό. Ο Calibre 560P είναι ένας αυτόματος μηχανισμός, εξοπλισμένος με ένα πολύπλοκο σύστημα αντίστροφης μέτρησης δευτερολέπτων, η ιδέα και κατασκευή του οποίου έλαβε χώρα μέσα στο εργαστήριο της Piaget. Ο δείκτης κινείται από το 0 έως το 30 πάνω σε ένα τόξο κύκλου 12 ωρών για να επιστρέψει ακαριαία στο σημείο εκκίνησής του. Τα χειροποίητα φινιρίσματά του χρειάστηκαν 24 μήνες για να σχεδιαστούν: διακόσμηση με κυκλικές Côtes de Genève, perlage της πλατίνας, γωνίασμα και επιμήκυνση γεφυρών, μπλε βίδες. Το 2006 κυκλοφόρησε μια νέα γενιά αυτόματων μηχανισμών. Ο 800P διαθέτει ένδειξη ωρών, λεπτών, κεντρική ένδειξη δευτερολέπτων και μεγάλη ημερομηνία. Οι δύο του μηχανισμοί αποθήκευσης ενέργειας εγγυώνται αυτονομία 72 ωρών. Ο μηχανισμός αυτός των 12 γραμμών, ήτοι 26,8 χιλιοστών, χτυπά στην παραδοσιακή συχνότητα των 21.600 παλμών την ώρα (3 hertz), ενώ το κούρδισμά του εξασφαλίζεται από έναν βιδωτό τροχό ρύθμισης. Η παραλλαγή 850P διαθέτει, επάνω σε δύο μικρότερα καντράν, μια μικρή ένδειξη δευτερολέπτων και μια ένδειξη δεύτερης ωρολογιακής ζώνης. Οι ενδείξεις ημέρας/νύκτας, συγχρονισμένες με την κεντρική ένδειξη ώρας, συμπληρώνουν τις πληροφορίες. Η Piaget συνεχίζει την τέχνη της ζωγραφικής μινιατούρας ακολουθώντας μια παραδοσιακή τεχνική. Ο τεχνίτης παίρνει ακατέργαστο σμάλτο κι αφού το τρίψει και το καθαρίσει μέχρι να αποκτήσει τη μορφή λεπτής πούδρας, το αναμειγνύει με ουσίες και λειαντικά έλαια, δημιουργώντας την χρωματική του παλέτα. Το σμάλτο απλώνεται με πινέλο σε λεπτά, διαδοχικά στρώματα, το καθένα εκ των οποίων κρυσταλοποιείται αφού ψηθεί στον φούρνο σε θερμοκρασία άνω των 800° Κελσίου. Το καθένα από τα επισμαλτωμένα κομμάτια περνά από την φωτιά περίπου είκοσι φορές. Με αυτόν τον τρόπο το σμάλτο και τα χρώματά του παραμένουν ανεξίτηλα. Η Piaget στεγάζει το σημαντικότερο εργαστήριο κοσμηματοποιίας της Γενεύης. Όλες οι πέτρες κόβονται, προσαρμόζονται και τοποθετούνται με το χέρι. Το ίδιο συμβαίνει και με την επιλογή των διαμαντιών και των πολύτιμων λίθων. Τα διαμάντια, για παράδειγμα, ανταποκρίνονται στα πρότυπα που αφορούν το χρώμα (D έως G) και την καθαρότητά τους (IF έως VVS). Τα διαμάντια ελέγχονται εξονυχιστικά βάσει εσωτερικών κανονισμών που λαμβάνουν υπόψη το χρώμα, το μέγεθος, την καθαρότητα και τα καράτια. Το εργαστήριο Piaget είναι μέλος των «Council for Responsible Jewellery Practices» και «Kimberley Process Certification Scheme», που εγγυώνται ότι τα διαμάντια δεν προέρχονται από εμπόλεμες περιοχές. Black Tie Altiplano Upstream Piaget Polo Dancer Possession Miss Protocole Limelight Exceptional Pieces Creative Collection Possession Wedding Hearts & Charms Miss Protocole Magic Gardens of Piaget Limelight Creative Collection For Men Το 2008, η Piaget ήταν χορηγός των βραβείων Spirit, του αμερικανικού φεστιβάλ ανεξάρτητου κινηματογράφου. Η τελετή έλαβε χώρα στις 23 Φεβρουαρίου 2008 στη Santa Monica της Καλιφόρνια . Οι νικητές των βραβείων Spirit ήταν οι: Καλύτερη Ταινία: Juno του Jason Reitman Καλύτερος Σκηνοθέτης: Julian Schnabel – The Diving Bell and the Butterfly Καλύτερο Σενάριο: Tamara Jenkins – The Savages Καλύτερη Ηθοποιός: Ellen Page – Juno Καλύτερος Ηθοποιός: Philip Seymour Hoffman – The Savages Καλύτερος Δεύτερος Γυναικείος ρόλος: Cate Blanchett – I’m Not There Καλύτερος Δεύτερος Ανδρικός ρόλος: Chiweteil Ejiofor Καλύτερη Ξένη Ταινία: Once (Ιρλανδία) του John Carney Καλύτερη Πρώτη Ταινία: The Look Out του Scott Frank Η Piaget διαθέτει πάνω από 800 καταστήματα σε 84 χώρες σε όλο τον κόσμο. Τα πιο αντιπροσωπευτικά καταστήματα βρίσκονται στην καρδιά των μεγάλων μητροπόλεων: Piaget Paris - Place Vendôme - Εγκαινιασμένο το 1992, το κατάστημα Piaget Paris βρίσκεται στην καρδιά της πολυτέλειας της γαλλικής πρωτεύουσας. Piaget Monaco - Beaux Arts - Το κατάστημα Piaget Monaco βρίσκεται στην Avenue des Beaux Arts από το 1980. Piaget Berlin - Kurfürstendamm - Από το 2002, το κατάστημα Piaget Berlin λειτουργεί στο Kurfürstendamm του Βερολίνου. Piaget Palm Beach - South County Road - Η Piaget άνοιξε το κατάστημά της στο Palm Beach της Φλόριδας, στις όχθες του ωκεανού. Piaget Miami - Collins Avenue - Στην καρδιά της Φλόριδας, η Piaget άνοιξε το κατάστημά της στην Collins Avenue, στο κέντρο του Μαϊάμι. Piaget New York – Πέμπτη Λεωφόρος - η Piaget βρίσκεται στην διασημότερη λεωφόρο της Νέας Υόρκης στο Μανχάταν. Piaget Las Vegas - Ξενοδοχείο Palazzo - Το κατάστημα της πρωτεύουσας του τζόγου συμβολίζει την επέκταση της Piaget σε όλο τον κόσμο. Η Piaget, καθ' όλη τη διάρκεια της ιστορίας της, έχει λάβει σειρά διακρίσεων : Το 2000, η Επιτροπή του Montres Passion έδωσε το βραβείο «Ρολόι της Χρονιάς» στο μοντέλο Emperador . Το 2002, στο Grand Prix d’Horlogerie της Γενεύης, το ρολόι Piaget 1967 έλαβε το βραβείο «Prix de la Montre Design» , ενώ το 2003, το ρολόι Altiplano XL έλαβε το «Prix de la montre extra-plate». Το 2006, στο Grand Prix d'Horlogerie της Γενεύης, η Piaget τιμήθηκε με το «Prix de la Montre Joaillerie Dame» για το μοντέλο της Limelight Party . Το 2006, το ρολόι Limelight Party επίσης επιλέχθηκε ως «Το πιο όμορφο ρολόι της χρονιάς 2006» από το περιοδικό Vogue Joyas Spain . Το ρολόι Piaget Polo Chronograph επιλέχθηκε από την επιτροπή του γαλλικού περιοδικού La Revue des Montres ως το «Ρολόι της Χρονιάς 2007» στην κατηγορία των Χρονογράφων . Το μοντέλο Emperador έλαβε το βραβείο Ανδρικού Ρολογιού για το Έτος 2007 στα Middle East Watch of the Year Awards 2007, τα οποία οργανώθηκαν από το περιοδικό Alam Assaat Wal Moujawharat. . Το ρολόι Limelight Party Secret Watch χρήστηκε ως το «Ρολόι της Χρονιάς 2007», για την κατηγορία Γυναικείου Ρολογιού, από το βελγικό περιοδικό Passion des Montres. . Το 2005 η Piaget καθιέρωσε το Βραβείο του Καλύτερου Κοσμηματοποιού-Χρυσοχόου (Prix du Meilleur Bijoutier Joaillier). Με το βραβείο αυτό τιμάται ένας ιδιαίτερα ταλαντούχος σπουδαστής του Certificat Fédéral de Capacité. Ο Dorian Recordon ήταν ο πρώτος απόφοιτος που έλαβε το συγκεκριμένο βραβείο. Επίσημη ιστοσελίδα της Piaget Kimberley Process Certification Scheme Council for Responsible Jewellery Practices Fondation de la Haute Horlogerie